
ΣΧΟΛΗ ΟΙΚΟΝΟΜΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ
ΤΜΗΜΑ ΔΙΑΧΕΙΡΙΣΗΣ ΛΙΜΕΝΩΝ ΚΑΙ ΝΑΥΤΙΛΙΑΣ

Δελτίο Τύπου – Ανακοίνωση

Εκπαιδευτική Επίσκεψη του
Τμήματος Διαχείρισης Λιμένων και Ναυτιλίας του ΕΚΠΑ
στην HELMEPA - Hellenic Marine Environment Protection Association:
Μια Εμπειρία Γνώσης και Δέσμευσης για τη Βιώσιμη Ναυτιλία

Το Τμήμα Διαχείρισης Λιμένων και Ναυτιλίας, της Σχολής Οικονομικών και Πολιτικών Επιστημών, του Εθνικού και Καποδιστριακού Πανεπιστημίου Αθηνών, συμμετείχε δυναμικά με ομάδα φοιτητών και φοιτητριών του, σε εκπαιδευτική επίσκεψη (8.4.2026) στην εταιρεία HELMEPA - Hellenic Marine Environment Protection Association, με στόχο τη διασύνδεση της ακαδημαϊκής γνώσης με την πρακτική εφαρμογή.

Την εκπαιδευτική επίσκεψη οργάνωσε και συνόδευσε η Επίκουρη Καθηγήτρια του Τμήματος ΔΙΛΙΝ κα Κατερίνα Καρδιτσά, με εξειδίκευση στην ‘Ωκεανογραφία και Διαχείριση της Παράκτιας Ζώνης’, σε συνεργασία με την Εντεταλμένη Διδάσκουσα και Ερευνητική Συνεργάτιδα του Τμήματος Δρ. Θεοδώρα Παραμάνα. 

Η εκπαιδευτική επίσκεψη πραγματοποιήθηκε στο πλαίσιο της πρακτικής διδασκαλίας των μαθημάτων ‘Διαχείριση Θαλάσσιας Ρύπανσης’ και ‘Γαλάζια Ανάπτυξη και Αειφορία: Τεχνολογίες και Πολιτικές’, διδάσκουσες των οποίων είναι, αντίστοιχα, η Επικ. Καθηγήτρια κα Κατερίνα Καρδιτσά και η Δρ. Θεοδώρα Παραμάνα. 

Κατά τη διάρκεια της εκπαιδευτικής επίσκεψης, οι φοιτητές/ριες είχαν την ευκαιρία να έρθουν σε άμεση επαφή με κρίσιμα ζητήματα που αφορούν στο θαλάσσιο περιβάλλον και στη σύγχρονη ναυτιλία. Μέσα από στοχευμένες παρουσιάσεις και διαδραστικές δραστηριότητες, ενημερώθηκαν για τις βασικές προκλήσεις που αντιμετωπίζει σήμερα ο ναυτιλιακός κλάδος, με ιδιαίτερη έμφαση στη βιωσιμότητα, τις πολιτικές περιβαλλοντικής προστασίας και την ανάγκη υιοθέτησης υπεύθυνων πρακτικών σε ατομικό και συλλογικό επίπεδο.

Οι φοιτητές/ριες ενημερώθηκαν, επίσης, για τη δράση ‘Pledges for the Sea’, η οποία ενθαρρύνει την προσωπική δέσμευση για την προστασία των θαλασσών. Κατανόησαν, ακόμα, τη σημασία της ατομικής και συλλογικής ευθύνης στη διατήρηση του θαλάσσιου οικοσυστήματος, ενισχύοντας την περιβαλλοντική τους συνείδηση.

Ξεχωριστή εμπειρία αποτέλεσε η συμμετοχή των φοιτητών/ριών στον προσομοιωτή ‘Γέφυρα Πλοίου και Χειρισμός’, όπου δοκίμασαν στην πράξη βασικές δεξιότητες ναυσιπλοΐας. Η βιωματική αυτή προσέγγιση συνέβαλε ουσιαστικά στην κατανόηση των επιχειρησιακών απαιτήσεων της ναυτιλίας, αναδεικνύοντας τη σημασία της εκπαίδευσης μέσω πρακτικών εφαρμογών.

Στόχος της συγκεκριμένης εκπαιδευτικής δράσης ήταν η ενίσχυση της διασύνδεσης της ακαδημαϊκής γνώσης με τις πραγματικές προκλήσεις του ναυτιλιακού τομέα, καθώς και η ανάδειξη της σημασίας της εξωστρέφειας και της γόνιμης συνεργασίας μεταξύ ακαδημαϊκών ιδρυμάτων και εξειδικευμένων φορέων, συμβάλλοντας ουσιαστικά στην καλλιέργεια γνώσεων, δεξιοτήτων και περιβαλλοντικής υπευθυνότητας στους μελλοντικούς επαγγελματίες της ναυτιλίας.

Το Τμήμα Διαχείρισης Λιμένων και Ναυτιλίας του ΕΚΠΑ εκφράζει τις θερμές ευχαριστίες του προς τα στελέχη της HELMEPA και ιδιαιτέρως προς τους κκ. Κωνσταντίνο Τριανταφύλλου, Γιώργο Τζιαγκίδη, Παναγιώτη Σταυρόπουλο και Ματούλα Αντωνάκου, για την εξαιρετική φιλοξενία που τις δράσεις που παρείχαν. 


HELMEPA - Hellenic Marine Environment Protection Association

Η HELMEPA είναι ένας ιστορικός και ισχυρός μη κυβερνητικός οργανισμός, που ιδρύθηκε από την ελληνική ναυτιλιακή κοινότητα το 1982, για την προστασία του θαλάσσιου περιβάλλοντος, την προώθηση της ασφάλειας στη θάλασσα και την προώθηση της βιώσιμης ανάπτυξης.

H HELMEPA, σήμερα ενώνει 383 ναυτιλιακές εταιρείες και οργανισμούς στην Ελλάδα και το εξωτερικό, 2.500 ποντοπόρα πλοία και πάνω από 15.000 ναυτικούς και επαγγελματίες της ναυτιλίας. Μέσω των προγραμμάτων ενημέρωσης και εκπαίδευσης, πάνω από ένα εκατομμύριο εθελοντές και φοιτητές σε όλη την Ελλάδα έχουν ασχοληθεί με την εκπαίδευση στον ωκεανό, την ευαισθητοποίηση για τη γαλάζια οικονομία, τις υποτροφίες και την βιωματική περιβαλλοντική εκπαίδευση που βασίζεται στην επιστήμη των ωκεανών. Η βραβευμένη Ακαδημία HELMEPA λειτουργεί ως κορυφαίος κόμβος δια βίου μάθησης, ενδυναμώνοντας περισσότερους από 40.000 ναυτικούς και επαγγελματίες της ναυτιλίας με εκπαίδευση και επανεκπαίδευση για την πράσινη και ψηφιακή μετάβαση του κλάδου.

Η HELMEPA υποστηρίζει επίσης τον Διεθνή Ναυτιλιακό Οργανισμό (IMO) στις προσπάθειές του για ‘Ασφαλή και Αποδοτικά Πλοία σε Καθαρές Θάλασσες’ και συμμετέχει τακτικά στις συναντήσεις MEPC και MSC ως Τεχνικός Σύμβουλος της Ελληνικής Αντιπροσωπείας. Ως διαπιστευμένος εταίρος του UNEP/MAP από το 1985, η HELMEPA συμβάλλει ενεργά στην περιφερειακή περιβαλλοντική πολιτική και δράση στη Μεσόγειο, συνεργαζόμενη στενά με τη Συντονιστική Μονάδα, το MED POL, το REMPEC και άλλα μέρη.

Η HELMEPA έχει εμπνεύσει τη δημιουργία αδελφών οργανισμών παγκοσμίως στο πλαίσιο του διεθνούς κινήματος ‘MEPA’, σχηματίζοντας συλλογικά το δίκτυο INTERMEPA, του οποίου η Γραμματεία φιλοξενείται στην έδρα στην Ελλάδα. Γεφυρώνοντας την επιστήμη, τη βιομηχανία και την κοινωνία των πολιτών, η HELMEPA χρησιμεύει ως μíα ανοιχτή πλατφόρμα για την προώθηση της ωκεανογραφικής παιδείας και της βιώσιμης διακυβέρνησης των ωκεανών. Συλλέγει, αναλύει και κοινοποιεί ανοιχτά δεδομένα για το θαλάσσιο περιβάλλον, κυρίως από θαλάσσιες επιχειρήσεις, καθώς και από την παρακολούθηση των ακτών και την επιστήμη των πολιτών.

Αγκαλιάζοντας μια κουλτούρα ανοιχτού κώδικα, η HELMEPA επιδιώκει συστηματικά  να κάνει αυτή τη γνώση ευρέως προσβάσιμη, για να διαμορφώσει πολιτικές, να ενδυναμώσει τις τοπικές κοινότητες και να υποστηρίξει λύσεις βασισμένες σε στοιχεία για έναν υγιή ωκεανό.


Το Τμήμα Διαχείρισης Λιμένων και Ναυτιλίας (ΤΔΙΛΙΝ)

Το Τμήμα Διαχείρισης Λιμένων και Ναυτιλίας του ΕΚΠΑ (www.pms.uoa.gr) παρέχει σύγχρονα διεπιστημονικά προπτυχιακά, μεταπτυχιακά, διδακτορικά και μεταδιδακτορικά προγράμματα σπουδών, που ανταποκρίνονται στις διεθνοποιημένες ανάγκες ενός δυναμικά αναπτυσσόμενου κλάδου, εστιάζοντας στη ναυτιλία, τους λιμένες και την εφοδιαστική αλυσίδα που αποτελούν κεντρικούς πυλώνες των συστημάτων θαλασσίων μεταφορών. Στην ευρεία διεπιστημονικότητα των γνωστικών αντικειμένων περιλαμβάνονται, μεταξύ άλλων, οργάνωση και διοίκηση ναυτιλιακών, λιμενικών και εφοδιαστικών επιχειρήσεων, χρηματοοικονομική διοίκηση, λογιστική και επιχειρηματικότητα, γαλάζια οικονομία, πράσινο περιβάλλον, κλιματική αλλαγή και βιωσιμότητα, ποσοτικές μέθοδοι, τεχνολογικές καινοτομίες και πληροφορικές εφαρμογές, αρχές δικαίου και διεθνείς γεωπολιτικές σχέσεις (επικοινωνία: email: secr@pms.uoa.gr, τηλ.: 22280 21860).

Το Τμήμα ΔΙΛΙΝ στοχεύει στην ακαδημαϊκή εκπαίδευση υψηλής ποιότητας στελεχών σε κρίσιμες θέσεις επιχειρήσεων, οργανισμών και θεσμών του θαλάσσιου μεταφορικού συστήματος. Το Τμήμα αναπτύσσει συστηματική ισχυρή εξωστρεφή ερευνητική δραστηριότητα, με τη συμμετοχή του σε διεθνή προγράμματα, αναδεικνύοντας τη σημασία της επιστημονικής τεκμηρίωσης για τον σχεδιασμό πολιτικών και τη βελτίωση της λειτουργίας των λιμένων και της ναυτιλίας.

Το Τμήμα Διαχείρισης Λιμένων και Ναυτιλίας, επίσης, διοργανώνει το Εντατικό Μεταπτυχιακό Πρόγραμμα Σπουδών ΄Διοίκηση σε Ναυτιλία και Λιμένες’ (https://spm.pms.uoa.gr), σε συνεργασία με το Τμήμα Διοίκησης Επιχειρήσεων και Οργανισμών του ΕΚΠΑ. Το ΠΜΣ παρέχει σύγχρονες ακαδημαϊκές γνώσεις, με ευέλικτη μεταπτυχιακή εξειδίκευση, υψηλή κατάρτιση και σύνθετες επαγγελματικές δεξιότητες, για δυναμική ανέλιξη των αποφοίτων στην αγορά εργασίας του ευρύτερου διεθνούς ναυτιλιακού ‘cluster’, που θα καλύψουν τις διαρκώς αυξανόμενες ανάγκες για στελέχη με ισχυρό διεπιστημονικό υπόβαθρο σε στρατηγικά κρίσιμους τομείς της εγχώριας και της διεθνούς οικονομίας (επικοινωνία: email: spm@pms.uoa.gr, τηλ.: 22280 21861).

Από το ακαδημαϊκό έτος 2026-27, το Τμήμα Διαχείρισης Λιμένων και Ναυτιλίας αναμένεται να ξεκινήσει επίσης λειτουργία στο Παράρτημα Κύπρου του ΕΚΠΑ, με έδρα τη Λάρνακα (https://cy.pms.uoa.gr, επικοινωνία: email: cypruspms@pms.uoa.gr, τηλ.: +30 22280 21921).

                                                                                                                             ΣΧΟΛΗ ΟΙΚΟΝΟΜΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ   ΤΜΗΜΑ ΔΙΑΧΕΙΡΙΣΗΣ ΛΙΜΕΝΩΝ ΚΑΙ ΝΑΥΤΙΛΙΑΣ     Δελτίο Τύπου  –   Ανακοίνωση     Εκπαιδευτική   Επίσκεψη  του   Τμήματος Διαχείρισης Λιμένων και Ναυτιλίας του ΕΚΠΑ   σ τ ην  HELMEPA   -   Hellenic Marine Environment Protection Association :   Μια Εμπειρία Γνώσης και Δέσμευσης για τη Βιώσιμη Ναυτιλία     Το  Τμήμα Διαχείρισης Λιμένων και Ναυτιλίας , της Σ χολής Οικονομικών και Πολιτικών Επιστημών, του Εθνικού και  Καποδιστριακού Πανεπιστημίου Αθηνών ,   συμμετείχε δυναμικά με ομάδα  φοιτητών και φοιτητριών του ,   σε  εκπαιδευτική επίσκεψη  (8.4.2026)  στην  εταιρεία  HELMEPA  -   Hellenic Marine Environment Protection Association ,  με στόχο  τη διασύνδεση της ακαδημαϊκής γνώσης με την πρ ακτική εφαρμογή .     Την εκπαιδευτική επίσκεψη οργάνωσ ε   και συνόδευσε  η  Επίκουρη   Καθηγήτρια του Τμήματος ΔΙΛΙΝ κα Κατερίνα  Κ α ρδιτσ ά,   με εξειδίκευση στην ‘Ωκεανογραφία και Διαχείριση της Παράκτιας Ζώνης ’ , σε συνεργασία με την  Εντεταλμένη Δ ιδάσκουσα και  Ε ρευνητική  Σ υνεργάτιδα του Τμήματος  Δρ.   Θεοδώρα Παραμάνα.      Η εκπαιδευτική επίσκεψη πραγματοποιήθηκε στο πλαίσιο της πρακτικής διδασκαλίας των μαθημάτων  ‘Διαχείριση  Θαλάσσιας Ρύπανσης’   και  ‘Γαλάζια Ανάπτυξη και Αειφορία: Τεχνολογίες και Πολιτικές’ , διδάσκουσες των οποίων  είναι, αντίστοιχα, η  Επικ. Καθηγήτρια κ α   Κατερίνα Καρδιτσά  και  η   Δρ. Θεοδώρα Παραμάνα .      Κατά τη διάρκεια της ε κπαιδευτικής ε πίσκεψης, οι φοιτητές / ριες   είχαν την ευκαιρία να έρθουν σε άμεση επαφή με  κρίσιμα ζητήματα που αφορούν  σ το θαλάσσιο περιβάλλον και  σ τη σύγχρονη ναυτιλία. Μέσα από στοχευμένες  παρουσιάσεις και διαδραστικές δραστηριότητες, ενημερώθηκαν για τις βασικές προκλήσεις που αντιμετωπίζει  σήμερα ο ναυτιλιακός κλάδος, με ιδιαίτερη έμφαση στη βιωσιμότητα,  τις πολιτικές  περιβαλλοντική ς   προστασία ς   και την ανάγκη υιοθέτησης υπεύθυνων πρακτικών   σε ατομικό και συλλογικό επίπεδο .     Οι  φοιτητές / ριες  ενημερώθηκαν , επίσης,   για   τη δράση  ‘ Pledges for the Sea ’ ,  η οποία ενθαρρύνει την προσωπική  δέσμευση για την προστασία των θαλασσών . Κ ατανόησαν , ακόμα,   τη σημασία της ατομικής και συλλογικής ευθύνης  στη διατήρηση του θαλάσσιου οικοσυστήματος, ενισχύοντας την περιβαλλοντική τους συνείδηση.     Ξεχωριστή εμπειρία αποτέλεσε η συμμετοχή τ ων φοιτητών/ριών   στον  προσομοιωτή  ‘ Γέφυρα Πλοίου  και   Χειρισμός ’ , όπου δοκίμασαν στην πράξη βασικές δεξιότητες ναυσιπλοΐας. Η βιωματική αυτή προσέγγιση συνέβαλε  ουσιαστικά στην κατανόηση των επιχειρησιακών απαιτήσεων της ναυτιλίας, αναδεικνύοντας τη σημασία της  εκπαίδευσης μέσω πρακτικ ών   εφαρμογ ών .     Στόχος της  συγκεκριμένης εκπαιδευτικής  δράσης ήταν η   ενίσχυση  τη ς   δια σύνδεση ς   της ακαδημαϊκής γνώσης με τις  πραγματικές προκλήσεις του ναυτιλιακού τομέα ,   καθώς  και  η ανάδειξη της σημασίας της  εξωστρέφειας και της  γόνιμης  συνεργασίας μεταξύ ακαδημαϊκών ιδρυμάτων και εξειδικευμένων φορέων, συμβάλλοντας ουσιαστικά στην  καλλιέργεια γνώσεων, δεξιοτήτων και περιβαλλοντικής υπευθυνότητας στους μελλοντικούς επαγγελματίες της  ναυτιλίας.    

